FBI upozorava na mogućnost terorističkog napada na 4. srpnja (30/6/02) - 2002-06-30
Upozorenje nije i javno objavljeno zbog toga što su prijetnje previše neodređene - piše New York Times
Savezni istražni ured FBI upozorio je savezne i lokalne policijske i sigurnosne agencije na mogućnost terorističkog napada oko 4. srpnja, Dana neovisnosti. Ovo upozorenje, izvještava , nije javno objavljeno jer su obavještajni dužnosnici procjenili da je prijetnja previše neodređena da bi bila javno objavljena. Obavještajna izvješća o mogućoj terorističkoj prijetnji 4. srpnja sačinjena su na temelju više izvora uključujući strane obavještajne izvore, elektroničko praćenje osumnjičenih terorista i podataka dobivenih kroz ispitivanje zatvorenih al-Qaidnih operativaca. Isti list javlja da su Sjedinjene Države dobile pristanak da u tri europske luke razmjeste svoje posebno obučene carinike. Američki carinici bit će upućeni u Roterdam u Nizozemskoj, Antwerpen u Belgiji te Le Havre u Francuskoj. U tijeku su pregovori s pet drugih velikih europskih luka u Njemačkoj, Italiji i Španjolskoj, a već otprije američki dužnosnici surađuju s kanadskim vlastima u trima njihovim luakam. Cilj djelovanja američkih carinika je da se više dozna o teretu koji se upućuje u Sjedinjene Države te da se brodski kontejneri pregledaju kako u njima ne bi bilo oružje za masovno uništavanje. Carinski dužnosnici se nadaju da će u taj sustav biti uključeno 20 svjetskih luka iz kojih dolazi najviše tereta u Sjedinjene Države. Današnji osvrće se na neobičnu situaciju s duhanskom industrijom koja se proteklih nekoliko godina našla na udaru mnogih tužbi s višemilijunskim kaznama. Međutim, kako piše , sada kada se američke savezne države suočavaju s najvećom proračunskom krizom u proteklih deset godina duhanski proizvodi vide se kao spas. Ove godine jedanaest američkih saveznih država već je povećalo porez na duhanske proizvode, a više od dvanaest ih razmatra uvođenje slične mjere. “Hvala bogu za duhansku industriju”, kaže ironično čelnik jedne strukovne organizacije iz Illinoisa te dodaje: “mi smo sektor iz kojeg saveznim državama dolazi većina novih prihoda”.